CELEX: 32001D0689
Language: el
Date: 2001-08-28 00:00:00
Title: 2001/689/ΕΚ: Απόφαση της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2600]

Avis juridique important

|

32001D0689

2001/689/ΕΚ: Απόφαση της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2600]  

Επίσημη Εφημερίδα αριθ. L 242 της 12/09/2001 σ. 0023 - 0028

Απόφαση της Επιτροπήςτης 28ης Αυγούστου 2001περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων[κοινοποιηθείσα υπό τον αριθμό Ε(2001) 2600](Κείμενο που παρουσιάζει ενδιαφέρον για τον ΕΟΧ)(2001/689/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως τα άρθρα 3, 4 και 6,Εκτιμώντας τα ακόλουθα:(1) Το άρθρο 3 του κανονισμού (ΕΚ) αριθ. 1980/2000 προβλέπει ότι ένα προϊόν, για να λάβει οικολογικό σήμα, πρέπει να διαθέτει χαρακτηριστικά τέτοια που του επιτρέπουν να συμβάλλει σημαντικά στη βελτίωση οικολογικών παραμέτρων καθοριστικής σημασίας.(2) Το άρθρο 4 του κανονισμού (ΕΚ) αριθ. 1980/2000 προβλέπει ότι καθορίζονται ειδικά κριτήρια οικολογικής σήμανσης ανά κατηγορία προϊόντων.(3) Το άρθρο 4 του κανονισμού (ΕΚ) αριθ. 1980/2000 προβλέπει ότι η επανεξέταση των κριτηρίων οικολογικής σήμανσης καθώς και των απαιτήσεων εκτίμησης και εξακρίβωσης διενεργείται εγκαίρως προτού λήξει η περίοδος ισχύος των κριτηρίων για κάθε κατηγορία προϊόντων και ότι η επανεξέταση καταλήγει σε πρόταση παράτασης, απόσυρσης ή αναθεώρησης.(4) Στην απόφαση 98/483/ΕΚ(2), η Επιτροπή καθόρισε οικολογικά κριτήρια για την απονομή του κοινοτικού οικολογικού σήματος σε πλυντήρια πιάτων, κριτήρια τα οποία, σύμφωνα με το άρθρο 3 της ίδιας απόφασης, όπως τροποποιήθηκε από την απόφαση 2001/397/ΕΚ(3), παύουν να ισχύουν στις 31 Ιανουαρίου 2001.(5) Ενδείκνυται να αναθεωρηθεί ο ορισμός της κατηγορίας προϊόντων και των οικολογικών κριτηρίων που καθορίζονταν με την απόφαση 98/483/ΕΚ, έτσι ώστε να ληφθούν υπόψη οι εξελίξεις της αγοράς.(6) Ενδείκνυται η έκδοση νέας απόφασης της Επιτροπής περί καθορισμού ειδικών οικολογικών κριτηρίων για την υπόψη κατηγορία προϊόντων, τα οποία θα ισχύσουν για περίοδο πέντε ετών.(7) Για χρονικό διάστημα που δεν θα υπερβαίνει τους δώδεκα μήνες, ενδείκνυται να ισχύουν τα νέα κριτήρια που καθορίζονται στην παρούσα απόφαση παράλληλα με τα κριτήρια που προβλέπονταν στην απόφαση 98/483/ΕΚ, ώστε να δοθεί χρόνος στις εταιρείες των οποίων τα προϊόντα απέκτησαν το οικολογικό σήμα προτού εκδοθεί η παρούσα νέα απόφαση, να προσαρμόσουν τα προϊόντα τους προς τα νέα κριτήρια.(8) Τα μέτρα που προβλέπονται στην παρούσα απόφαση αναπτύχθηκαν και υιοθετήθηκαν σύμφωνα με τις διαδικασίες καθορισμού των κριτηρίων οικολογικής σήμανσης που προβλέπονται στο άρθρο 6 του κανονισμού (ΕΚ) αριθ. 1980/2000.(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 17 του κανονισμού (ΕΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η κατηγορία προϊόντων "πλυντήρια πιάτων" (στο εξής "κατηγορία προϊόντων") περιλαμβάνει: "Πλυντήρια πιάτων οικιακής χρήσεως συνδεόμενα με τα δίκτυα, που διατίθενται προς πώληση στο ευρύ κοινό. Εξαιρούνται συσκευές που μπορούν να χρησιμοποιούν και άλλες πηγές ενέργειας, όπως συσσωρευτές, ή που δεν διαθέτουν εσωτερική πηγή θερμότητας."Άρθρο 2Οι περιβαλλοντικές επιδόσεις της κατηγορίας προϊόντων όπως ορίζεται στο άρθρο 1 αξιολογούνται με βάση ειδικά οικολογικά κριτήρια που καθορίζονται στο παράρτημα.Άρθρο 3Ο ορισμός της κατηγορίας προϊόντων και τα αντίστοιχα οικολογικά κριτήρια ισχύουν για πέντε χρόνια μετά την ημερομηνία έναρξης εφαρμογής της παρούσας απόφασης.Η ισχύς του ορισμού της κατηγορίας προϊόντων και των κριτηρίων που καθορίστηκαν με την απόφαση 98/483/ΕΚ παρατείνονται κατά δώδεκα μήνες μετά την ημερομηνία έναρξης εφαρμογής της παρούσας απόφασης.Άρθρο 4Για διοικητικούς σκοπούς, η εν λόγω κατηγορία προϊόντων χαρακτηρίζεται με τον κωδικό αριθμό "002".Άρθρο 5Η παρούσα απόφαση απευθύνεται στα κράτη μέλη.Βρυξέλλες, 28 Αυγούστου 2001.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.(2) ΕΕ L 216 της 4.8.1998, σ. 12.(3) ΕΕ L 139 της 23.5.2001, σ. 21.ΠΑΡΑΡΤΗΜΑΠΛΑΙΣΙΟΠροκειμένου να κριθεί κατάλληλο για απονομή του οικολογικού σήματος, ένα πλυντήριο πιάτων (στο εξής "προϊόν") πρέπει να περιλαμβάνεται στην κατηγορία προϊόντων του άρθρου 1 και να συμμορφώνεται προς τα κριτήρια του παρόντος παραρτήματος, πιστοποιούμενα με δοκιμές που εκτελούνται κατ' αίτηση όπως υποδεικνύεται στα κριτήρια. Κατά περίπτωση, μπορούν να χρησιμοποιούνται άλλες μέθοδοι δοκιμών, εφόσον κριθούν ισοδύναμες από τον αρμόδιο φορέα που αξιολογεί την αίτηση. Όταν δεν αναφέρονται δοκιμές ή όταν αναφέρονται ως χρησιμοποιούμενες για επαλήθευση ή παρακολούθηση, οι αρμόδιοι φορείς πρέπει, κατά περίπτωση, να στηρίζονται σε δηλώσεις και παραστατικά από πλευράς του αιτούντος ή/και σε ανεξάρτητες επαληθεύσεις.Συνιστάται στους αρμόδιους φορείς να συνεκτιμούν την εφαρμογή αναγνωρισμένων συστημάτων περιβαλλοντικής διαχείρισης (π.χ. EMAS ή ISO 14001) όταν αξιολογούν αιτήσεις και παρακολουθούν τη συμμόρφωση προς τα κριτήρια του παρόντος παραρτήματος (Σημείωση: η εφαρμογή τέτοιων συστημάτων διαχείρισης δεν είναι υποχρεωτική).Τα κριτήρια αποσκοπούν:- σε περιορισμό των περιβαλλοντικών ζημιών και των δυνητικών κινδύνων που σχετίζονται με τη χρήση ενέργειας (άνοδος της θερμοκρασίας του πλανήτη, οξίνιση, εξάντληση μη ανανεώσιμων πόρων), με μείωση της κατανάλωσης ενέργειας,- σε περιορισμό των περιβαλλοντικών ζημιών που σχετίζονται με τη χρήση φυσικών πόρων, με μείωση της κατανάλωσης νερού.Τα κριτήρια ενθαρρύνουν την εφαρμογή της βέλτιστης πρακτικής (βέλτιστη οικολογική χρήση) και ενισχύουν την περιβαλλοντική συνείδηση των καταναλωτών. Επιπλέον, η σήμανση των πλαστικών μερών ενθαρρύνει την ανακύκλωση της συσκευής.Τα επίπεδα των κριτηρίων είναι τέτοια ώστε να προάγεται η επισήμανση πλυντηρίων πιάτων που δεν έχουν σοβαρές περιβαλλοντικές επιπτώσεις, ιδιαιτέρως κατά τη διάρκεια της χρήσης.ΟΙΚΟΛΟΓΙΚΑ ΚΡΙΤΗΡΙΑ1. Ενεργειακή απόδοσηα) Τα πλυντήρια πιάτων για 10 ή περισσότερα σερβίτσια έχουν δείκτη ενεργειακής απόδοσης μικρότερο από 0,58, όπως αυτός ορίζεται στο παράρτημα IV της οδηγίας 97/17/ΕΚ της Επιτροπής, της 16ης Απριλίου 1997, περί εφαρμογής της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών συσκευών(1), ο οποίος υπολογίζεται με την ίδια μέθοδο δοκιμής ΕΝ 50242 και για το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ.Τα πλυντήρια πιάτων για σερβίτσια περισσότερα από 5 και λιγότερα από 10 έχουν δείκτη ενεργειακής απόδοσης μικρότερο από 0,64, όπως αυτός ορίζεται στο παράρτημα IV της οδηγίας 97/17/ΕΚ και υπολογίζεται με την ίδια μέθοδο δοκιμής ΕΝ 50242 και για το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ.Τα πλυντήρια πιάτων για 5 ή λιγότερα σερβίτσια έχουν δείκτη ενεργειακής απόδοσης μικρότερο από 0,76, όπως αυτός ορίζεται στο παράρτημα IV της οδηγίας 97/17/ΕΚ και υπολογίζεται με την ίδια μέθοδο δοκιμής ΕΝ 50242 και για το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ.Ο αιτών καταθέτει αντίγραφο του τεχνικού φακέλου για τον οποίο γίνεται λόγος στο άρθρο 2 παράγραφος 1 της οδηγίας 97/17/ΕΚ. Ο τεχνικός φάκελος περιέχει τις εκθέσεις τριών τουλάχιστον μετρήσεων της κατανάλωσης ενεργείας, για τις οποίες χρησιμοποιήθηκε η μέθοδος ΕΝ 50242 και το ίδιο πρόγραμμα πλύσης με εκείνο που χρησιμοποιήθηκε και για την οδηγία 97/17/ΕΚ. Ο αριθμητικός μέσος όρος των μετρήσεων αυτών είναι μικρότερος ή ίσος προς την απαιτούμενη τιμή. Η αναγραφόμενη ένδειξη κατανάλωσης ενέργειας δεν είναι χαμηλότερη από τον εν λόγω μέσο όρο, και η αναγραφόμενη τάξη ενεργειακής απόδοσης ανταποκρίνεται στον εν λόγω μέσο όρο.Σε περίπτωση επαλήθευσης, που δεν ζητείται υποχρεωτικά κατά την υποβολή της αίτησης, οι αρμόδιοι φορείς συνεκτιμούν τα όρια ανοχής και τις διαδικασίες ελέγχου που προβλέπει η μέθοδος ΕΝ 50242.β) Το πλυντήριο πιάτων είναι κατάλληλο για σύνδεση με παροχή ζεστού νερού.Ο αιτών καταθέτει δήλωση συμμόρφωσης του προϊόντος προς την απαίτηση αυτή.2. Κατανάλωση νερούΗ κατανάλωση νερού του πλυντηρίου πιάτων (εκφραζόμενη ως Wμετρηθέν) πρέπει να είναι μικρότερη ή ίση προς την οριακή τιμή που υπολογίζεται βάσει της εξίσωσης που ακολουθεί, με την ίδια μέθοδο δοκιμής ΕΝ 50242 και για το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ:Wμετρηθέν &lt;= (0,625 χ S) + 9,25όπου:Wμετρηθέν= ή μετρηθείσα κατανάλωση νερού του πλυντηρίου πιάτων σε λίτρα ανά κύκλο, με ακρίβεια ενός δεκαδικού ψηφίου,S= o αριθμός κανονικών θέσεων για σερβίτσια.Ο αιτών καταθέτει αντίγραφο του τεχνικού φακέλου για τον οποίο γίνεται λόγος στο άρθρο 2 παράγραφος 1 της οδηγίας 97/17/ΕΚ. Ο τεχνικός φάκελος περιέχει τις εκθέσεις τριών τουλάχιστον μετρήσεων της κατανάλωσης νερού, για τις οποίες χρησιμοποιήθηκε η μέθοδος ΕΝ 50242 και το ίδιο πρόγραμμα πλύσης με εκείνο που χρησιμοποιήθηκε και για την οδηγία 97/17/ΕΚ. Ο αριθμητικός μέσος όρος των μετρήσεων αυτών είναι μικρότερος ή ίσος προς την απαιτούμενη τιμή. Η αναγραφόμενη ένδειξη κατανάλωσης νερού δεν είναι χαμηλότερη από τον εν λόγω μέσο όρο.Σε περίπτωση επαλήθευσης, που δεν ζητείται υποχρεωτικά κατά την υποβολή της αίτησης, οι αρμόδιοι φορείς συνεκτιμούν τα όρια ανοχής και τις διαδικασίες ελέγχου που προβλέπει η μέθοδος ΕΝ 50242.3. Πρόληψη υπερμέτρησης χρήσης απορρυπαντικούΗ συσκευή φέρει σαφείς ογκομετρικές ενδείξεις στη θέση του απορρυπαντικού, για να μπορεί ο χρήστης να προσαρμόζει την ποσότητα του απορρυπαντικού ανάλογα με το είδος και την ποσότητα του φορτίου και τον βαθμό ρυπαρότητας.Ο αιτών καταθέτει δήλωση συμμόρφωσης του προϊόντος προς την απαίτηση αυτή.4. Θόρυβοςα) Ο αερομεταφερόμενος θόρυβος που προέρχεται από τη συσκευή, μετρούμενος ως ηχητική ισχύς, δεν υπερβαίνει 53 dB (A) για μοντέλα που δεν εντοιχίζονται και 50 dB (A) για εντοιχιζόμενα μοντέλα. Οι εκπομπές θορύβου μετρούνται σύμφωνα με τις μεθόδους ΕΝ 50242/ΕΝ 60704-2-3/ΕN 60704-3, χρησιμοποιούνται δε η ίδια μέθοδος δοκιμής και το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ.β) Οι πληροφορίες σχετικά με τη στάθμη θορύβου της συσκευής πρέπει να είναι ευκρινείς για τον καταναλωτή και να αναγράφονται μαζί με τις πληροφορίες που αφορούν την κατανάλωση ενέργειας.Ο αιτών καταθέτει αντίγραφο του τεχνικού φακέλου για τον οποίο γίνεται λόγος στο άρθρο 2 παράγραφος 1 της οδηγίας 97/17/ΕΚ. Ο τεχνικός φάκελος περιέχει τις εκθέσεις τριών τουλάχιστον μετρήσεων του θορύβου, για τις οποίες χρησιμοποιήθηκε η μέθοδος ΕΝ 50242 και το ίδιο πρόγραμμα πλύσης με εκείνο που χρησιμοποιήθηκε και για την οδηγία 97/17/ΕΚ. Η στάθμη θορύβου που δηλώνεται προκύπτει από τις μετρήσεις αυτές με βάση τα πρότυπα, που προβλέπονται στη μέθοδο ΕΝ 50242, και αναγράφεται μαζί με τις πληροφορίες που αφορούν την κατανάλωση ενέργειας.Σε περίπτωση επαλήθευσης, που δεν ζητείται υποχρεωτικά κατά την υποβολή της αίτησης, οι αρμόδιοι φορείς συνεκτιμούν τα όρια ανοχής και τις διαδικασίες ελέγχου που προβλέπει η μέθοδος ΕΝ 50242.5. Απόσυρση και ανακύκλωσηα) Ο κατασκευαστής αναλαμβάνει ατελώς την απόσυρση της συσκευής για ανακύκλωση αυτής και μερών αυτής που αντικαταστάθηκαν από τον ίδιο ή από εξουσιοδοτημένη εταιρεία. Εξαιρούνται πλυντήρια πιάτων που έχουν συστατικά μέρη τα οποία δεν ανήκουν στη συσκευή.β) Πλαστικά μέρη βάρους μεγαλύτερου από 50 γραμμάρια φέρουν μόνιμη σήμανση ταυτοποίησης του υλικού, σύμφωνα με το πρότυπο ISO 11469. Η απαίτηση αυτή δεν αφορά πλαστικά μέρη που λαμβάνονται με εξώθηση.γ) Πλαστικά μέρη βάρους μεγαλύτερου από 25 γραμμάρια δεν περιέχουν τα ακόλουθα επιβραδυντικά φλόγας:>ΘΕΣΗ ΠΙΝΑΚΑ>δ) Πλαστικά μέρη βάρους μεγαλύτερου από 25 γραμμάρια δεν περιέχουν ως επιβραδυντικά φλόγας ουσίες ή παρασκευάσματα που περιέχουν ουσίες οι οποίες έχουν ταξινομηθεί ή ενδέχεται να ταξινομηθούν ως R45 (ενδέχεται να προκαλεί καρκίνο), R46 (ενδέχεται να προκαλεί κληρονομικές γενετικές βλάβες), R50 (πολύ τοξικό για υδρόβιους οργανισμούς), R51 (τοξικό για υδρόβιους οργανισμούς), R52 (επιβλαβές για υδρόβιους οργανισμούς), R53 (ενδέχεται να προκαλεί χρόνιες επιπτώσεις στο υδάτινο περιβάλλον), R60 (ενδέχεται να διαταράσσει τη γονιμότητα), R61 (ενδέχεται να προκαλεί βλάβες στο έμβρυο) ή ως συνδυασμός των ανωτέρω ενδείξεων κινδύνου, κατά την έννοια των διατάξεων της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση επικίνδυνων ουσιών(2), και των μετέπειτα τροποποιήσεων αυτής.Η απαίτηση αυτή δεν ισχύει για επιβραδυντικά φλόγας τα οποία κατά την προσθήκη μεταβάλλουν χημική σύσταση έτσι ώστε να μην μπορούν πλέον να ταξινομηθούν με βάση τις ανωτέρω ενδείξεις κινδύνου R, και όταν το ποσοστό επιβραδυντικού φλόγας που παραμένει στο προς ανακύκλωση μέρος στη μορφή που είχε προτού προστεθεί είναι μικρότερο από 0,1 %.ε) Ο κατασκευαστής συνεκτιμά την αποσυναρμολόγηση κατά τον σχεδιασμό, ελέγχει την αποσυναρμολόγηση του πλυντηρίου πιάτων και συντάσσει σχετική έκθεση, η οποία διατίθεται σε τρίτους εφόσον ζητηθεί. Μεταξύ άλλων, η έκθεση επιβεβαιώνει:- ότι οι συναρμογές είναι ευδιάκριτες και ευχερώς προσπελάσιμες,- ότι οι ηλεκτρονικές διατάξεις εντοπίζονται και αποσυναρμολογούνται εύκολα,- ότι η αποσυναρμολόγηση του προϊόντος μπορεί να γίνει εύκολα με κοινά εργαλεία,- ότι ασύμβατα και επικίνδυνα υλικά πρέπει να αφαιρούνται εύκολα.Ο αιτών καταθέτει δήλωση συμμόρφωσης του προϊόντος προς τις απαιτήσεις αυτές. Ο αιτών καταθέτει αντίγραφο της έκθεσης αποσυναρμολόγησης στον αρμόδιο φορέα που αξιολογεί την αίτηση. Ο αιτών ή/και οι προμηθευτές, κατά περίπτωση, δηλώνουν στον αρμόδιο φορέα κατά πόσον έχουν χρησιμοποιηθεί επιβραδυντικά φλόγας και ποια, για την κατασκευή πλαστικών μερών βάρους μεγαλύτερου από 25 γραμμάρια.6. Διάρκεια ζωήςα) Ο κατασκευαστής παρέχει εμπορική εγγύηση λειτουργίας του πλυντηρίου πιάτων για δύο χρόνια τουλάχιστον. Η εγγύηση ισχύει από την ημερομηνία παράδοσης στον πελάτη.β) Παρέχεται εγγύηση διάθεσης συμβατών ανταλλακτικών για 12 χρόνια μετά την παύση της παραγωγής.Ο αιτών καταθέτει δήλωση συμμόρφωσης του προϊόντος προς τις απαιτήσεις αυτές.7. Σχεδιασμός της συσκευήςα) Η συσκευή δίνει στο χρήστη τη δυνατότητα να επιλέγει πρόγραμμα για την πλύση συνήθους φορτίου, με χρήση απορρυπαντικών που αποδίδουν καλύτερα σε θερμοκρασίες χαμηλότερες από 65 °C.β) Η συσκευή φέρει σαφείς ενδείξεις των ρυθμίσεων για τα διαθέσιμα προγράμματα (π.χ. βασικό πρόγραμμα, χαμηλή θερμοκρασία, μισό φορτίο, φορτίο ελαφρώς ή πολύ λερωμένο, κ.λπ.)γ) Κατά περίπτωση, η συσκευή επιτρέπει να προσαρμόζεται η δοσολογία των αλάτων ανάλογα με τη σκληρότητα του νερού και διαθέτει ένδειξη παρακολούθησης της απομένουσας ποσότητας αποσκληρυντικών αλάτων.Ο αιτών καταθέτει δήλωση συμμόρφωσης του προϊόντος προς τις απαιτήσεις αυτές.8. Επιδόσεις πλύσηςΤο πλυντήριο πιάτων έχει δείκτη επιδόσεων πλύσης μεγαλύτερο από 1,00, όπως αυτός ορίζεται στο παράρτημα IV της οδηγίας 97/17/ΕΚ, και υπολογίζεται με την ίδια μέθοδο δοκιμής ΕΝ 50242 και για το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ. Έτσι, η συσκευή θα κατατάσσεται στην τάξη επιδόσεων πλύσης Α, Β ή Γ, όπως αυτή ορίζεται στην οδηγία 97/17/ΕΚ, παράρτημα IV.Ο αιτών καταθέτει αντίγραφο του τεχνικού φακέλου για τον οποίο γίνεται λόγος στο άρθρο 2 παράγραφος 1 της οδηγίας 97/17/ΕΚ. Ο τεχνικός φάκελος περιέχει τις εκθέσεις τριών τουλάχιστον μετρήσεων του δείκτη επιδόσεων πλύσης, για τις οποίες χρησιμοποιήθηκε η μέθοδος ΕΝ 50242 και το ίδιο πρόγραμμα πλύσης με εκείνο που χρησιμοποιήθηκε και για την οδηγία 97/17/ΕΚ. Ο αριθμητικός μέσος όρος των μετρήσεων αυτών είναι μεγαλύτερος από την απαιτούμενη τιμή. Η αναγραφόμενη τάξη επιδόσεων πλύσης ανταποκρίνεται στον εν λόγω μέσο όρο.Σε περίπτωση επαλήθευσης, που δεν ζητείται υποχρεωτικά κατά την υποβολή της αίτησης, οι αρμόδιοι φορείς συνεκτιμούν τα όρια ανοχής και τις διαδικασίες ελέγχου που προβλέπει η μέθοδος ΕΝ 50242.9. Επιδόσεις στεγνώματοςΤο πλυντήριο πιάτων έχει δείκτη επιδόσεων στεγνώματος μεγαλύτερο από 0,93, όπως αυτός ορίζεται στο παράρτημα IV της οδηγίας 97/17/ΕΚ, και υπολογίζεται με την ίδια μέθοδο δοκιμής ΕΝ 50242 και για το ίδιο πρόγραμμα πλύσης που χρησιμοποιήθηκαν και για την οδηγία 97/17/ΕΚ. Έτσι, η συσκευή θα κατατάσσεται στην τάξη επιδόσεων στεγνώματος Α, Β ή Γ, όπως αυτή ορίζεται στην οδηγία 97/17/ΕΚ παράρτημα IV.Ο αιτών καταθέτει αντίγραφο του τεχνικού φακέλου για τον οποίο γίνεται λόγος στο άρθρο 2 παράγραφος 1 της οδηγίας 97/17/ΕΚ. Ο τεχνικός φάκελος περιέχει τις εκθέσεις τριών τουλάχιστον μετρήσεων του δείκτη επιδόσεων στεγνώματος, για τις οποίες χρησιμοποιήθηκε η μέθοδος ΕΝ 50242 και το ίδιο πρόγραμμα πλύσης με εκείνο που χρησιμοποιήθηκε και για την οδηγία 97/17/ΕΚ. Ο αριθμητικός μέσος όρος των μετρήσεων αυτών είναι μεγαλύτερος από την απαιτούμενη τιμή. Η αναγραφόμενη τάξη επιδόσεων στεγνώματος ανταποκρίνεται στον εν λόγω μέσο όρο.Σε περίπτωση επαλήθευσης, που δεν ζητείται υποχρεωτικά κατά την υποβολή της αίτησης, οι αρμόδιοι φορείς συνεκτιμούν τα όρια ανοχής και τις διαδικασίες ελέγχου που προβλέπει η μέθοδος ΕΝ 50242.10. Οδηγίες χρήσεωςΗ συσκευή πωλείται συνοδευόμενη με οδηγίες χρήσεως, όπου μεταξύ άλλων παρέχονται υποδείξεις σχετικά με την ορθή οικολογική χρήση της συσκευής, και πιο συγκεκριμένα συστάσεις σχετικά με τη βέλτιστη χρησιμοποίηση της ενέργειας, του νερού και των χημικών ουσιών (απορρυπαντικού, αποσκληρυντικού, κ.λπ.) κατά τη λειτουργία της συσκευής. Το φυλλάδιο με τις οδηγίες χρήσεως περιέχει:α) στο εξώφυλλο ή στην πρώτη σελίδα, το κείμενο που ακολουθεί (ή άλλο ισοδύναμο): "Στο προϊόν αυτό έχει απονεμηθεί το οικολογικό σήμα της ΕΕ. Στο παρόν φυλλάδιο περιέχονται πληροφορίες για περαιτέρω μείωση των περιβαλλοντικών επιπτώσεων"·β) οδηγίες εγκατάστασης της συσκευής για ελαχιστοποίηση του εκπεμπόμενου θορύβου·γ) την υπόδειξη ότι η σύνδεση με παροχή ζεστού νερού συνεπάγεται εξοικονόμηση πρωτογενούς ενέργειας και μείωση των συναφών με την παραγωγή της τελευταίας αέριων ρύπων εάν το νερό θερμαίνεται με ηλιακή ενέργεια, από την κεντρική θέρμανση, από σύγχρονα συστήματα θέρμανσης με φυσικό αέριο ή πετρέλαιο ή με θερμαντήρες συνεχούς ροής φυσικού αερίου. Πληροφορείται ο χρήστης ότι ο αγωγός μεταφοράς του νερού από την πηγή ζεστού νερού μέχρι το πλυντήριο πρέπει να είναι βραχύς και σωστά μονωμένος·δ) υπόδειξη για την προσαρμογή της δοσολογίας του αποσκληρυντικού ανάλογα με τη σκληρότητα του νερού, κατά περίπτωση·ε) σύσταση να χρησιμοποιείται πλήρες φορτίο όποτε είναι δυνατόν·στ) σύσταση να αποφεύγεται το ξέπλυμα σκευών πριν τοποθετηθούν στο πλυντήριο πιάτων·ζ) συμβουλές για τη βέλτιστη αξιοποίηση του προγράμματος πρόπλυσης, εάν υπάρχει·η) συμβουλές σχετικά με τα διαθέσιμα απορρυπαντικά που αποδίδουν καλύτερα σε θερμοκρασίες κάτω από 65° C και με τα οποία μπορεί να εξοικονομηθεί ενέργεια·θ) συμβουλές για προσαρμογή της δόσης απορρυπαντικού ανάλογα με το είδος και την ποσότητα του φορτίου και τον βαθμό ρυπαρότητας (π.χ., για μισό φορτίο απαιτείται λιγότερο απορρυπαντικό). Ο χρήστης πρέπει να συμβουλεύεται τις ογκομετρικές ενδείξεις που υπάρχουν στη θέση του απορρυπαντικού·ι) πληροφορίες σχετικά με την κατανάλωση ενέργειας και νερού του πλυντηρίου πιάτων στα διάφορα προγράμματα, ώστε να μπορεί ο καταναλωτής να εντοπίζει το εκάστοτε κατάλληλο πρόγραμμα που θα καταναλώνει την ελάχιστη ποσότητα ενέργειας και νερού, καθώς και πληροφορίες για την κατανάλωση σε θέση αναμονής·ια) σύσταση ότι το πλυντήριο πιάτων δεν πρέπει να μένει στη θέση λειτουργίας μετά τη λήξη του προγράμματος, γιατί ενδέχεται να υπάρχουν απώλειες ενέργειας. Στο φυλλάδιο οδηγιών χρήσεως αναγράφεται υποχρεωτικά η διάρκεια των προγραμμάτων·ιβ) πληροφορίες σχετικά με την κατανάλωση ισχύος της συσκευής σε κατάσταση εκτός λειτουργίας, σε κατάσταση προγραμματισμού με χρονιστή και σε κατάσταση προγραμματισμένης λήξης·ιγ) συμβουλές για σωστή συντήρηση του πλυντηρίου πιάτων, συμπεριλαμβανομένου του τακτικού καθαρισμού των φίλτρων, και πληροφορίες σχετικά με τα ανταλλακτικά που διατίθενται στην αγορά·ιδ) επισήμανση της πληροφορίας ότι τυχόν παράβλεψη των ανωτέρω συστάσεων και πληροφοριών μπορεί να έχει ως αποτέλεσμα μεγαλύτερη κατανάλωση ενέργειας, νερού ή/και απορρυπαντικού, αυξημένο συνεπώς κόστος λειτουργίας και μειωμένες επιδόσεις·ιε) οδηγίες για το πώς μπορεί ο καταναλωτής να αξιοποιήσει την απόσυρση που αναλαμβάνει ο κατασκευαστής·ιστ) την πληροφορία ότι στο προϊόν έχει απονεμηθεί το οικολογικό σήμα της ΕΕ, με μια σύντομη συνοδευτική εξήγηση της σημασίας του, την επισήμανση ότι περισσότερες πληροφορίες σχετικά με το οικολογικό σήμα υπάρχουν στη διεύθυνση http://europa.eu.int/ecolabel, καθώς και ότι διατίθενται και απορρυπαντικά πλυντηρίων πιάτων στα οποία έχει απονεμηθεί το οικολογικό σήμα.Ο αιτών καταθέτει δήλωση συμμόρφωσης του προϊόντος προς τις απαιτήσεις αυτές και καταθέτει αντίγραφο των οδηγιών χρήσεως στον αρμόδιο φορέα που αξιολογεί την αίτηση.11. Πληροφορίες που πρέπει να περιέχει το οικολογικό σύστημαΤο τετραγωνίδιο 2 του οικολογικού σήματος περιέχει το ακόλουθο κείμενο:- πολύ χαμηλή κατανάλωση ενέργειας- χαμηλή κατανάλωση νερού- προσφέρεται για ανακύκλωση:(1) ΕΕ L 118 της 7.5.1997, σ. 1.(2) ΕΕ 196 της 16.8.1967, σ.1.